[{"text_idx": "#000000", "text": "Koolitantsu esimene na\u0308dalavahetus to\u0303i kokku Valgamaa tantsijad."}, {"text_idx": "#000001", "text": "Valga Huvi- ja Kultuurikeskuses toimus laupa\u0308eval, 18.jaanuaril teine selle aasta Koolitantsu maakondlik tantsupa\u0308ev. Sel aastal on festivali teemaks \u201cTants on kunst\u201d ja ro\u0303hk on loomingul, mitte vo\u0303istlusmomendil. \u201cKoolitants on loomefestival ja vaatleb tantsu kui kunsti, mis vajab vaprust otsida, eksida ja katsetada. See on festival, mis puudutab, haarab kaasa ja paneb mo\u0303tlema. Innustab meid tantsu kogema nii tantsija, tantsulooja kui vaatajana,\u201d u\u0308tleb Koolitantsu peakorraldaja Raido Bergstein."}, {"text_idx": "#000002", "text": "Alanud hooajal kuuluvad maakondlike tantsupa\u0308evade po\u0303hiz\u030cu\u0308riisse tantsija ja tantsukunstnik Kaisa Kattai, klassikalise tantsu o\u0303petaja ja tantsija Valeria Janus\u030ckevits\u030c ning TU\u0308 Viljandi Kultuuriakadeemia tantsukunsti eriala lo\u0303pukursuse tudeng Carl Heinrich Pruun. Z\u030cu\u0308rii kuulutab iga kontserdi lo\u0303pul va\u0308lja eripreemiate saajad. Piirkondlikele tantsupa\u0308evadele valitud tantsud selguvad 20. veebruaril Koolitantsu kodulehel kui z\u030cu\u0308rii on a\u0308ra vaadanud ko\u0303ik tantsud u\u0308le Eesti."}, {"text_idx": "#000003", "text": "\u201cRo\u0303o\u0303m on na\u0308ha, et tegeletakse tantsu loomisel loomingu mo\u0303testamisega\u201d, vo\u0303ttis tantsupa\u0308eva kokku z\u030cu\u0308riiliige Carl Heinrich Pruun ja lisas, et tore oli na\u0308ha esimest aastat Koolitantsul osalenud truppe juba aastaid festivalil ka\u0308inutega ko\u0303rvuti. \u201cTantsujuhendajate tagasiside sel aastal on suurema eesma\u0308rgi nimel, kus tantsuo\u0303petajad jagavad kogemusi u\u0308ksteisele nii looja-kui pedagoogina ja sellised kohtumised on va\u0308ga va\u0308a\u0308rtuslikud\u201d, so\u0303nas Pruun."}, {"text_idx": "#000004", "text": "Uuendusena naasevad 2020. aastal peale mo\u0303neaastast pausi Koolitantsu programmi piirkondlikud tantsupa\u0308evad. Z\u030cu\u0308rii valib sinna to\u0308o\u0308d maakondlikelt tantsupa\u0308evadelt, millel na\u0308eb piisavalt potentsiaali jo\u0303udmaks aprillis Ugala teatris toimuvatele lo\u0303ppkontsertidele."}, {"text_idx": "#000005", "text": "Lo\u0303ppkontsertidel esinevad tantsud valib va\u0308lja lavastusmeeskond koosseisus Ju\u0308ri Nael ja Kadi Aare ning piirkondlikel tantsupa\u0308evadel esitatud tantsupa\u0308evade po\u0303hjal kuulutab z\u030cu\u0308rii va\u0308lja iga vanuseastme grand prix."}, {"text_idx": "#000006", "text": "Koolitantsu maakondlike tantsupa\u0308evai juhib Ott Nool."}, {"text_idx": "#000007", "text": "Sa\u0308rava ja energilise esituse eest \u2013 Tantsukool HOP Dance tantsuga \u201cNo\u0303idade o\u0308o\u0308\u201d, juhendaja Kerli Vessin vanuseastmes 1. \u2013 4. klass"}, {"text_idx": "#000008", "text": "Musikaalne esitus \u2013 Studio Joy (Richard) tantsuga \u201cUnised hiired\u201d, juhendaja Laura Gorodko vanuseastmes 1. \u2013 4. klass"}, {"text_idx": "#000010", "text": "Leidlik rekvisiidi kasutus ja oskuslik na\u0308itlejameisterlikkus \u2013 Studio Joy (Richard) tantsuga \u201cSebimine suures linnas\u201d, juhendaja Laura Gorodko vanuseastmes 4. \u2013 7. klass"}, {"text_idx": "#000011", "text": "Imeline emotsiooni edasi andmine loomingulises koreograafias \u2013 Tantsustuudio LP tantsudega \u201cItk\u201d ja \u201cSina ja taevas ja maa\u201d, juhendaja Egely Pruuli vanuseastmes 10.-12. klass"}]